[ประชุมกรรมาธิการการกฎหมาย และกรรมาธิการการต่างประเทศ]

วันพุธที่ผ่านมา เกดเข้าร่วมประชุมกรรมาธิการการกฎหมาย การยุติธรรม และสิทธิมนุษยชน ซึ่งพิจารณาแนวทางการดำเนินการทางกฎหมายตามกระบวนการยุติธรรม กรณีการเสียชีวิตของคุณภัทรธิดา พัชรวีระพงษ์ หรือ แตงโม เนื่องจากคุณอัจฉริยะ เรืองรัตนพงศ์ ประธานชมรมช่วยเหลือเหยื่ออาชญากรรม ได้ยื่นหนังสือต่อกรรมาธิการฯ เนื่องจากพบพยานหลักฐานใหม่เพิ่มเติม ซึ่งกรรมาธิการได้ติดตามความคืบหน้าของคดี และพิจารณาเรื่องขอบเขตของกฎหมายที่เกี่ยวข้อง

และวันพฤหัสที่ผ่านมา เกดเข้าร่วมประชุมกรรมาธิการการต่างประเทศ เพื่อพิจารณาและวางแผนการทำงานของกรรมาธิการฯ ซึ่งกรรมาธิการฯ จะมีการแต่งตั้งอนุกรรมาธิการเพื่อศึกษากรณีข้อพิพาท MoU 44 ไทย-กัมพูชา และการจัดสัมมนาเพื่อนำเสนอวาระทางสังคมเกี่ยวกับประเด็นเรื่องความสัมพันธ์ระหว่างประเทศและการดูแลคนไทยในต่างแดน โดยเกดตั้งใจว่าจะใช้โอกาสนี้ในการจัดสัมมนานำเสนอรายงานเกี่ยวกับการลงทุนข้ามพรมแดนภายใต้กรอบสิทธิมนุษยชนและความเป็นธรรมทางสิ่งแวดล้อมค่ะ